OzLabs/hebrew-wiki-articles huggingface dataset:
טילוזאורוס

טילוזאורוס (שם מדעי: Tylosaurus; פירוש השם מיוונית: "לטאת כפתור") הוא זוחל ימי קדום מתקופת הקרטיקון שחי לפני 75–86 מיליון שנה שהשתייך למשפחת המוסזאוריים.

== מאפיינים ==
יצור זה היה טורף מטיל אימה, ואחד מהיצורים הגדולים ביותר באוקיינוסים. הוא הגיע לאורך 12.5–14 מ'. צורתו הייתה דמוית טורפדו והיה בעל סנפירים גדולים וזנב מתפתל כמו נחש. מבנה גופו איפשר לו לזנק לגיחות קצרות ולתקוף את טרפו. מבנה הגולגולת מוארך ובעל לסתות חזקות עם שיניים חדות הפונות אחורה.

הטילוזאורוס חי בימים של אמריקה הצפונית ובאירופה והיה מטורפי העל של תקופתו לצד פליוזאורים גדולים ומוסזאורים נוספים כמו המוסזאורוס וההיינוזאורוס. הוא טרף זוחלי ים אחרים, עופות ימיים, דגים שונים, כרישים ורכיכות ימיות. בשל ממדיו ומבנה גופו הוא לא היה יכול לעלות לחוף.

הטילוזאורוס תואר על ידי הפלאונטולוג האמריקאי עותניאל צ'ארלס מארש ב-1872.

==בתרבות==
*הטילוזאורוס הוא המאובן הלאומי של קנזס לצד הפטרנודון.
*הטילוזאורוס מופיע במשחק המחשב פארק היורה: המשחק, בתור חיית המחמד של ד"ר לורה סורקיס. עם זאת כשהוא פוגע באקווריום לצידה היא נופלת למים ונאכלת בידיו. הטילוזאורוס כמעט טורף גם את החבורה שנמלטת דרך צינורות תת-מימיים באקווריום. הטילוזאורוס נראה כבד יחסית ובעל דוקרנים שלא היו ליצור האמיתי.
*בנוסף הוא מופיע בעוד משחקי מחשב של פארק היורה ביניהם בJurassic Park Builder, פארק היורה 3: בניית פארק, Jurassic World Evolution 2 ועולם היורה: המשחק.
*בפנטזיה של וולט דיסני בחלק "פולחן האביב" נראים טילוזאורוסים ימיים (מוצגים כאמפיביים) טורפים פטרנודון שדג קרוב לפני המים.
*זוג טילוזאורוסים נראים בסרט "Speckles The Tarbosaurus" וטורפים את הנבל של הסרט "חד-עין" הטירנוזאורוס.
*טילוזאורוס מככב בסדרה מפלצות חוזרות לתחייה בפרק השני.
*בסרט מפלצות ים של הנשיונל ג'יאוגרפיק, הטילוזאורוס הוא טורף-על בסביבה הימית של הקרטיקון.
*בסדרה מפלצות ים מוצגים טילוזאורוסים במימי הקרטיקון, שנחשב לים הקטלני ביותר. הטילוזאורוסים הורגים ארכלון ומתקיפים את הסירה של נייג'ל מארוון. בתור טורפי-על הם מסכנים גם טורפים גדולים אחרים כמו הקסיפקטינוס וכרישים.
*בסדרה מהפכת הדינוזאורים נראית אם טילוזאורוס משריצה ומגוננת על צאצאיה מכרישי סקואליקורקס על ידי טריפתם.
*טילוזאורוס נראה בפרק "Lost and Found" של בובספוג.

== קישורים חיצוניים ==

<gallery>
Tylosaurus kansasensis Clean.png
Tylosaurus-proriger.jpg
Bunker tylosaur22.jpg
</gallery>

קטגוריה:בעלי חיים שתוארו ב-1872
קטגוריה:טקסונים שתוארו בידי עותניאל צ'ארלס מארש
קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:מוסזאורים שחיו באירופה
קטגוריה:מאובני טקסונים שתוארו ב-1872
פסח ליכטנברג

פסח ליכטנברג הוא פסיכיאטר ישראלי, מנהל מחלקה בבית חולים הרצוג לשעבר, פרופסור חבר קליני בפקולטה לרפואה באוניברסיטה העברית ומנהל מחלקה ג' בבית החולים כפר שאול, ובעברו ראש החוג לפסיכיאטריה בפקולטה לרפואה באוניברסיטה העברית.

== ביוגרפיה ==
ליכטנברג למד רפואה בבית הספר לרפואה ע"ש אלברט איינשטיין של הישיבה יוניברסיטי בניו יורק.

מחזיק בתואר שני בפילוסופיה מאוניברסיטת קולומביה בניו יורק.

ליכטנברג מרצה בפקולטה לרפואה באוניברסיטה העברית ושימש כראש החוג לפסיכיאטריה בפקולטה לרפואה של האוניברסיטה.

נחשב לאחד ממובילי המאבק לצמצום השימוש בקשירה ובתרופות אנטי-פסיכוטיות כפרקטיקה להרגעת חולי נפש.

בספטמבר 2016 ייסד פרופ' ליכטנברג את בית סוטריה הראשון בישראל. מטרתו של הבית היא להציע מעטפת תמיכה ודיור זמני עבור אנשים בתקופה של משבר נפשי או בעיצומה של חוויה פסיכוטית, מתוך כוונה למנוע את הצורך באשפוז, לעבור את הגל המשברי ולסייע לאדם לחזור למעגלי החיים בקהילה באופן מיטבי.

לאחר שש שנים בהן שימש כמנהל בית סוטריה עבר ליכטנברג לבית החולים לבריאות הנפש כפר שאול בירושלים, והקים מחלקה חדשה בבית החולים. מנהל את מחלקה ג' בבית החולים כפר שאול.

==חיים אישיים==
ליכטנברג נשוי לבתיה, פסיכיאטרית אף היא. לזוג יש מספר ילדים.

== קישורים חיצוניים ==
* [http://soteria.org.il/ אתר בית סוטריה בישראל]
* 

== הערות שוליים ==

קטגוריה:פסיכיאטרים ישראלים
קטגוריה:בעלי תואר דוקטור לרפואה מבית הספר לרפואה ע"ש אלברט איינשטיין
קטגוריה:בוגרי אוניברסיטת קולומביה
קטגוריה:סגל בית חולים הרצוג
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו במאה ה-20
סטומבראס קובנה

מועדון כדורגל סטומבראס (ליטאית: Kauno FC „Stumbras“) הוא מועדון כדורגל מקצועני, מהעיר קובנה שבליטא, המתמודד ב-A Lyga, ליגת העל בכדורגל של ליטא.

המועדון זכה באליפות ליגת המשנה הליטאית בעונת 2014 ופעם אחת בגביע הלאומי (2017).

המועדון נוסד ב-2013 על בסיס אקדמיית הכדורגל הלאומית ביוזמת יצרנית המשקאות האלכוהוליים סטומבראס והפך לאחד ממועדוני הכדורגל הבכירים במדינה, כשהוא עושה זאת תוך תקופת זמן קצרה יחסית. המועדון מארח את משחקי הבית באצטדיון דריוס וגירנאס (בעל קיבולת של 9,180 מושבים) בעוד אצטדיון האקדמיה הלאומית בקובנה (בעל קיבולת של 500 מושבים) משמש כמגרש חלופי בעת הצורך.

== היסטוריה ==
המועדון נוסד בשנת 2013 על בסיס האקדמיה הלאומית לכדורגל (Nacionalinė Futbolo Akademija) והתמודד באזור דרום של הליגה הליטאית השנייה, בסיום העונה המועדון סיים כסגן-אלוף הליגה השנייה והעפיל לליגה הראשונה.

את עונת 2014 הקבוצה פתחה עם 8 ניצחונות רצופים. וסיימה במקום השלישי בעונה הסדירה כשהיא מעפילה לשלב ההכרעה, שם, הביסה 1–4 את קבוצת נבז'יס במשחק המכריע כשסטומבראס מבטיחה את המקום הראשון ואת העפלתה לליגת העל הליטאית.

הקבוצה שיחקה היטב במהלך עונת הבכורה של בליגת העל ואף פתחה ביוזמה נדירה והזמינה את אוהדיה לצפות משחקי הבית שלה חינם.

==הישגים לפי עונה==
{| class="wikitable"
|- style="text-align: center"
!עונה
!ליגה
!מיקום
!גביע
|-
|2013||הליגה השנייה, אזור דרום||2||
|-
|2014||הליגה הראשונה||1||
|-
|2015||ליגת העל||7||
|-
|2016||ליגת העל||6||
|-
|2017||ליגת העל||7||
|-
|2018||ליגת העל||
|-
|}

== תארים ==
*אליפות ליגת המשנה הליטאית: 2014
* מחזיקת הגביע הליטאי: 2017

== קישורים חיצוניים ==
* 

==הערות שוליים==

קטגוריה:קבוצות כדורגל ליטאיות
קטגוריה:קבוצות כדורגל שהוקמו ב-2013
קטגוריה:קובנה: ספורט
בית ספר תיכון עירוני דתי בני ברק

בית ספר תיכון עירוני דתי בני ברק היה בית ספר ממלכתי דתי על יסודי לבנים ולבנות בבני ברק. בסוף שנות ה-70 הפך לבית ספר לבנות בלבד.

== רקע ==
בית הספר נוסד בשנת 1951 והיה במשך שנים רבות, בית הספר התיכון המרכזי בבני ברק . בשנותיו הראשונות, שכן במבנה בית הספר הממ"ד מעלות ברחוב מימון. בשנת 1959 עבר למבנה חדש בן שלוש קומות ברחוב אבטליון 31 בבני ברק. בית הספר קלט בעיקר תלמידים תושבי בני ברק בוגרי בתי ספר יסודיים כגון: מעלות, משואות, שאר ישוב ועוד. הלימודים בו היו לימודים תיכוניים רגילים בשילוב "לימודי קודש" מוגברים. בבית הספר למדו בנים ובנות בכיתות נפרדות בסוף שנות ה-70 נסגרו כיתות הבנים ובית הספר הפך לבית ספר תיכון עירוני לבנות בלבד. במחצית שנות ה-80 שונה שמו לאולפנה עירונית "אמונה" בני ברק. בדצמבר 2017 נהרס מבנה בית הספר התיכון דתי ברחוב אבטליון לאחר ששכן במקום עשרות שנים.

במהלך שנות קיומו הצמיח בית הספר שורה של בוגרים התופסים עמדות מפתח, בתקשורת, באקדמיה ובכלכלה בישראל.

== מנהלי בית הספר ==
במהלך שנת הלימודים של שנת 1958 נפטר הרב שמחה במברגר, מייסד בית הספר ומנהלו הראשון ובמקומו מונה ד"ר יחיאל צבי מושקוביץ. עם התמנותו של מושקוביץ למפקח במשרד החינוך, מונה לתפקיד מנהל בית הספר ישראל ינאי שהיה מורה בבית הספר. המנהלים הבאים של בית הספר תיכון עירוני דתי בני ברק בגלגוליו השונים היו: יגאל המאירי, ד"ר אפרים יצחקי, לאה לנגנטל, חנה פריאל, הרב דוד בן ניסן, איילה שטרן.

==בוגרים==
* העיתונאי מנחם מיכלסון
* איש הטלוויזיה ניסים משעל
* אשת הפרסום ג. יפית
* דניאלה ויס, מראשי "גוש אמונים"
* אבי הראל, משנה למנכ"ל בנק הפועלים
* ד"ר אלי גולדרט - פיזקאי
* פרופ' שאול משעל - מזרחן
* דורית ברק - חוקרת תולדות בני ברק

==קישורים חיצוניים==
* 
קטגוריה:בני ברק: מוסדות חינוך
עירוני בני ברק
אופל GT

אופל GT (בגרמנית: Opel GT) היא מכונית ספורט מתוצרת יצרן הרכב הגרמני אופל (בגרמנית: Opel Automobile GmbH), שהייתה חברת בת של קונצרן הרכב ג'נרל מוטורס, שיוצרה בין השנים 1968–1973 (דור ראשון), ובין השנים 2007–2010 (דור שני).

בין השנים 2007-2010 דגם ה"אופל GT" יוצר בארצות הברית על ידי ג'נרל מוטורס, בתצורת רודסטר, 2 מושבים.

==דורות ==
* דור ראשון (1968-1973), יוצרו 103,463 יחידות
* דור שני (2007-2010), יוצרו 7,519 יחידות

===דור ראשון (1968-1973)===
* 4 מושבים (2+2)
* תצורת מכונית ספורט סגורה
* דגם ה"אופל GT" שווק בישראל באמצעות חברת ליאו גולדברג בע"מ (סוכנות שיווק "אופל")

===דור שני (2007-2010)===

* 2 מושבים
* קרוי גם: "Opel GT (Roadster)"
* תצורת רודסטר (קבריולה)
* דגם ה"אופל GT" יוצר בארצות הברית במדינת דלאוור בעיר וילמינגטון
* קשר: פונטיאק סולטיס (מנוע טורבו, הנעה אחורית)
* בקנדה ובארצות הברית דגם ה"אופל GT" היה קרוי "Saturn Sky"
* בדרום קוריאה דגם ה"אופל GT" היה קרוי "GM Daewoo G2X"
* תאוצה 0-100 קמ"ש היא 5.7 שניות

== תמונות ==
<gallery mode="packed" heights="90">
קובץ:1969 Opel GT 1,9.png | "אופל GT", שנת 1969 (דור ראשון)
קובץ:2007-07-15 Cockpit of a customized 1969 Opel GT IMG 3253.jpg | "אופל GT" (דור ראשון) - מבט לתא הנהג
קובץ:1970 Opel GT (9192298833).jpg | "אופל GT" (דור ראשון)
קובץ:1970 Opel GT 1900.jpg | "אופל GT" (דור ראשון) - מבט למנוע
קובץ:2007-07-15 Lenkrad und Armaturenbrett eines Opel GT IMG 3109.jpg | "אופל GT" (דור ראשון) - מבט לתא הנהג ו-לוח מחוונים
קובץ:72 Opel GT 1900 (8772964099).jpg | "אופל GT" (דור ראשון)
קובץ:'70 Opel GT (Cruisin' At The Boardwalk '10).jpg | "אופל GT" (דור ראשון)
קובץ:72 Opel GT 1900 (8772958345).jpg | "אופל GT" (דור ראשון)
קובץ:Festival automobile international 2017 - Opel GT - 006.jpg | "אופל GT" רודסטר (דור ראשון)
קובץ:2006-03-03 Motorshow Geneva 028.JPG | "אופל GT" רודסטר (דור שני)
קובץ:Gtopel.JPG | "אופל GT" רודסטר (דור שני)
קובץ:Opel GT-13.jpg | "אופל GT" רודסטר (דור שני) - מבט לתא הנהג
קובץ:Opel GT rear.JPG | "אופל GT" רודסטר (דור שני)
קובץ:OPEL-SATURN-PONTIAC-GT-SKY-SOLTICE.jpg | "אופל GT" רודסטר (דור שני)
קובץ:Opel GT Roadster AMI.jpg | "אופל GT" רודסטר (דור שני)
קובץ:OpelGT Motorraum.JPG |מנוע "אופל GT" רודסטר (דור שני)
</gallery>

==ראו גם==
* אופל

==קישורים חיצוניים==

* (דור ראשון)
* (דור ראשון)
* (דור שני)
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות ספורט
קטגוריה:מכוניות קבריולה
GT
קטגוריה:דגמי מכוניות שהושקו ב-1968
קטגוריה:כלי רכב גרמניים
אביה מלכה

אביה מלכה (נולדה ב-3 במאי 1995) היא שדרנית רדיו, מנחת טלוויזיה, דוגמנית ושחקנית ישראלית.

==ביוגרפיה==
מלכה נולדה בעכו, ובהיותה בת שש, משפחתה עברה עמה לרחובות בה היא גדלה והתחנכה.

את שירותה הצבאי עשתה בגלי צה"ל, כמפיקה ומגישה בתחנת הרדיו גלגלצ. מלכה הגישה תוכניות מוזיקה בתחנה, ביניהן רצועת הבוקר ואת התוכנית "שתיקת הכבישים".

לאחר שחרורה מהצבא, חזרה מלכה לתחנת הרדיו והגישה תוכנית ערב יומית. בסוף שנת 2019 החלה מלכה לבחור את השירים בתוכנית פעם בשבוע. אולם ב-19 במרץ 2020 עזבה את גלגלצ.

בשנים 2017–2019 גילמה את לילה ברזילי-אטלס בסדרת הפטנזיה לנוער "כדברא" שבערוץ ניקלודיאון למנויי yes. מלכה מבצעת גם את שיר הנושא של הסדרה, ביחד עם דין גרבר ודנה לב.

בשנה זו הצטרפה מלכה לתוכנית "הצינור" בערוץ עשר בהנחיית גיא לרר, כמגישת פינת סרטונים מהרשת. לאחר שעזב לרר את התוכנית, המשיכה מלכה להופיע בתוכנית לצדו של המנחה טל ברמן, מחליפו של לרר. בתחילת שנת 2019, עם מיזוג הערוצים רשת 13 וערוץ עשר, עזבה מלכה את ההגשה בתוכנית "הצינור".

בנוסף החלה לדגמן עבור מותג התיקים kipling. מלכה מדגמנת גם ל-trash tlv, sho'speople, story, ובית האופנה משכית.

מלכה זכתה בפרס פריצת השנה בטקס הנבחרים של פרוגי (מבית ynet) לשנת 2017.

הייתה מועמדת לפרס השחקנית הטובה ביותר בדרמה לנוער לשנת 2017, בפרסי האקדמיה הישראלית לטלוויזיה.

במהלך 2018 מלכה שיחקה במופע "יצא משליטה 2" של yes, לצד דניאל ליטמן, שני קליין, עידו מוסרי ושיר מורנו.

בשנת 2019 תאגיד השידור החל במשדרים לקראת אירוויזיון 2019 שנערך בישראל באותה השנה – כשביניהם הייתה תוכנית האירוח הלילית בכאן 11 "ערב טוב אירופה", בה הנחתה לצידה של דפנה לוסטיג.

בשנת 2021 שיחקה בסרט הקומדיה "לשחרר את שולי", לצד שלישיית מה קשור. באותה השנה הצטרפה לקאסט של סדרת הנוער "נעלמים" שבערוץ ניקלודיאון למנויי HOT, בעונתה הרביעית של הסדרה, בתור נועם.

ב-2022 שיחקה בתור השגרירה רבקה, בסרט הקולנוע לנשים חרדיות "איראן 3", לצידן של שרי גבעתי ונעמה שטרית.

מאז 2023 מופיעה לסירוגין כפאנליסטית בתוכניות הבוקר של קשת 12.

== חיים אישיים ==
מלכה נישאה בשנת 2022 לדיג'יי ועורך המוזיקה עפרי גופר.<ref></ref> ב-3 באוגוסט 2024 נפטר בעלה בגיל 40, לאחר מאבק במחלת הסרטן.<ref></ref>

מתגוררת בתל אביב-יפו.<ref></ref>

==קישורים חיצוניים==

* 
* [https://www.facebook.com/watch/?v=10156074705142743 הדוגמנית אביה מלכה: "הייתי מוחרמת ברמות"] בתוכנית "הרדאר", דיגיטל 13, 13 בדצמבר 2017
* 
* 
* 
* 

==הערות שוליים==

קטגוריה:חיילי גלי צה"ל
קטגוריה:שחקניות קולנוע וטלוויזיה ישראליות
קטגוריה:מנחות טלוויזיה ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:תל אביב-יפו: אישים
קטגוריה:שדרניות גלגלצ
קטגוריה:שדרני גלגלצ
קטגוריה:ישראליות שנולדו ב-1995
קטגוריה:ישראלים שנולדו ב-1995
קטגוריה:שחקניות קולנוע חרדי
אלביון (גוף טרנס נפטוני)

15760 אלביון (שם מלא:, ידוע גם בשם ,  ) הוא גוף טרנס-נפטוני המוגדר ככוכב לכת מינורי.

אלביון הוא הגוף הטרנס נפטוני הראשון שנתגלה  אחרי פלוטו וכארון. הוא התגלה בשנת 1992 על ידי האסטרונומים דייוויד ג'וויט וג'יין לו ממצפה הכוכבים מאונה קיאה בהוואי.

זהו גוף אופייני לחגורת קויפר והוא העניק את השם "קיובוואנו" (Cubewano) לסוג זה של גופים שהתגלו על שם הקידומת QB שמופיעה בתחילת הזיהוי.

==שם הגוף==
השם הייעודי הזמני שניתן לגוף היה . צירוף האותיות "QB1" מעיד על כך שזה היה האובייקט ה-27 שהתגלה במחצית השנייה של אוגוסט באותה שנה. המגלים הציעו תחילה את השם "סמיילי" עבור הגוף אולם השם לא התקבל. כיוון שיש כבר אסטרואיד 1613 סמיילי על שם האסטרונום האמריקאי צ'ארלס יו סמיילי .

 נשאר בזיהוי הזמני שלו במשך 26 שנים, ובספרות התייחסו אליו לעיתים כQB1 (למרות שזה לא מדויק ללא הוספת השנה). בינואר 2018  הוענק לו שמו הרשמי - 15760 אלביון, על שם אלביון הענק המיתולוגי המסמל את בריטניה מהמיתולוגיה של ויליאם בלייק (ירושלים: האצלתו של הענק אלביון).

== קישורים חיצוניים ==

* [https://ssd.jpl.nasa.gov/sbdb.cgi?sstr=15760#content אלביון] באתר JPL
* [http://www.boulder.swri.edu/~buie/kbo/astrom/15760.html תצפיות ושיערוך מסלול של 15760], מארק בואי, SwRI, Space Science Department
* [http://hamilton.dm.unipi.it/astdys/index.php?pc=1.1.3.0&n=1992QB1 חישוב ושיערוך מסלול עתידי של 15760] אתר AstDys של סוכנות החלל האירופאית

== ביאורים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גופים טרנס-נפטוניים
קטגוריה:כוכבי לכת מינוריים
א-סוואחרה א-שרקייה

א-סוואחרה א-שרקייה (בערבית: السواحرة الشرقية) הוא כפר פלסטיני מדרום־מזרח לירושלים, המשתייך לנפת ירושלים של הרשות הפלסטינית. לפי נתוני הלשכה הפלסטינית המרכזית לסטטיסטיקה, האוכלוסייה במקום מנתה 5,210 תושבים באמצע שנת 2006.

הכפר קרוי על שם בני השבט הבדואי ערב א-סוואחרה. עד לעת החדשה נדדו בני השבט באזור צפון מדבר יהודה ולא התגוררו ביישוב קבע כי אם באוהלים שחורים עשויים שערות עיזים, ולפרנסתם עסקו בחקלאות בעל וברעיית צאן. בימי המנדט הבריטי עברו בני השבט להתגורר במתחם ענק של שיכוני-קבע שזכה לשם א-סוואחרה, כאשר חלקו שממזרח לנחל קדרון כונה א-סוואחרה א-שרקייה (סוואחרה המזרחית) וחלקו המערבי - א-סוואחרה אל-ע'רבייה. במפקד של השלטונות הבריטיים בשנת 1931 נמנו 1,469 נפשות בסוואחרה כולה.

בשנת 1961, תחת השלטון הירדני, האוכלוסייה בכפר מנתה 279 נפש.

בעבר הסתמכה סוואחרה א-שרקייה על תשתיות, ובהם בתי ספר ומרפאות, של הכפרים ג'בל מוכאבר ושייח' סעד. כיום חוצצת גדר ההפרדה בין ג'בל מוכאבר, המהווה שכונה של ירושלים, לבין א-סוואחרה א-שרקייה.

==קישורים חיצוניים==

*[http://www.palestineremembered.com/GeoPoints/al_Sawahira_al_Sharqiyya_5768/index.html Welcome to al-Sawahira al-Sharqiyya]
*Survey of Western Palestine, Map 17: [http://www.iaa-archives.org.il/zoom/zoom.aspx?folder_id=93&type_id=6&id=8379 IAA], Wikimedia commons
*[http://vprofile.arij.org/jerusalem/pdfs/factsheet/As%20Sawahira%20ash%20Sharqiya_EN.pdf Al-Sawahreh Al - Sharqiyyeh town (fact sheet)], ARIJ
*[http://vprofile.arij.org/jerusalem/pdfs/vprofile/As%20Sawahira%20ash%20Sharqiya_EN.pdf As Sawahira ash Sharqiya town profile], ARIJ
*[http://vprofile.arij.org/jerusalem/images/english/As%20Sawahira%20ash%20Sharqiya_ap_en.jpg Al-Sawahreh Al - Sharqiyyeh (aerial photo)], ARIJ
*[http://vprofile.arij.org/jerusalem/pdfs/needsfordevelopment/As%20Sawahira%20ash%20Sharqiya.pdf Locality Development Priorities and Needs in As Sawahira ash Sharqiya], ARIJ

==הערות שוליים==

קטגוריה:נפת אל-קודס
קטגוריה:הרשות הפלסטינית: יישובים
אופל אדמירל

אופל אדמירל (בגרמנית: Opel Admiral) היא מכונית סלון מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, אשר יוצרה בין השנים 1937–1939 ובין השנים 1964–1968.

==דורות "אופל אדמירל"==

* דור ראשון (יוצר בין השנים 1937-1939, בתצורות סלון וקבריולה. מחיר הדגם בהשקה עמד על 6,500 מרק גרמני (לדגם סלון) ו- 7,000 מרק גרמני (לדגם קבריולה).
* "Admiral A" (יוצר בין השנים 1964-1968)
* "Admiral B" (יוצר בין השנים 1964-1968)

==ייצור "אופל אדמירל"==
* בין השנים 1937-1939 יוצרו 6,404 יחידות
* בין השנים 1964-1968 יוצרו 87,703 יחידות ("Admiral A")
* בין השנים 1969-1977 יוצרו 35,622 יחידות ("Admiral B")

== תמונות ==
<gallery mode="packed" heights="110">
קובץ:1938 Opel Admiral 3.6 ltr IMG 3180 - Flickr - nemor2.jpg | "אופל אדמירל", שנת 1938 
קובץ:Gläser Treffen Dresden Juni 2010 Bild 03.jpg | "אופל אדמירל" - קבריולט
קובץ:Opel Admiral Cabriolet, Bauzeit 1937-1939 (08.07.2007).jpg | "אופל אדמירל" - קבריולט
קובץ:Opel Admiral AD 38 4-Door Cabriolet 1938.jpg | "אופל אדמירל", שנת 1938 - קבריולט
קובץ:Opel Admiral12.JPG | "אופל אדמירל" - מבט לתא הנהג ולוח מחוונים
קובץ:1938 Opel Admiral 3.6 ltr IMG 3170 - Flickr - nemor2.jpg | "אופל אדמירל", שנת 1938
</gallery>

<gallery mode="packed" heights="90">
קובץ:Opel 50 Jahre Design (14541646973).jpg | "אופל אדמירל A"
קובץ:Opel Admiral 2012-07-15 14-10-39.JPG | "אופל אדמירל A"
קובץ:Opel kapitaen admiral diplomat a sst.jpg | "אופל אדמירל A"
קובץ:Opel Admiral 2012-09-01 14-14-19.JPG | "אופל אדמירל B"
קובץ:Opel Admiral 2012-09-01 14-15-18.JPG | "אופל אדמירל B"
קובץ:Opel Admiral (4617173108).jpg | "אופל אדמירל B"
קובץ:Opel Admiral B green.jpg | "אופל אדמירל B"
</gallery>

==ראו גם==
* אופל
* אופל קדט A
* אופל קדט B
* אופל קפיטן

==לקריאה נוספת==
* [http://media.opel.com/media/intl/en/opel/home.detail.html/content/Pages/news/intl/en/2014/opel/03-19-50th-anniversary.html חמישים שנה ל]אופל קפיטן, אופל אדמירל, ואופל דיפלומט

==קישורים חיצוניים==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות סלון
קטגוריה:מכוניות קבריולה
אדמירל
קטגוריה:דגמי מכוניות שהושקו ב-1937
קטגוריה:דגמי מכוניות שהושקו ב-1964
קטגוריה:כלי רכב גרמניים
סודובה מריאמפולה

סודובה מריאמפולה (בליטאית: Futbolo Klubas Sūduva) הוא מועדון כדורגל ליטאי מהעיר מריאמפולה.

המועדון זכה 3 פעמים באליפות המדינה בעונות 2017, 2018, 2019 זכה פעמיים בגביע הלאומי בעונות 2006 ו-2009 ופעם אחת בסופרקאפ הליטאי (2009).

== היסטוריה ==
מועדון "סודובה" מקורו עוד בשנת 1921 אבל השנה הרשמית של הקמת המועדון נחשב לשנת 1968. במהלך קיומו של המועדון שמו שונה מספר פעמים, בסופו של דבר חוזר לשמו ההיסטורי המקורי "סודובה" והתמודדה בליגת העל הליטאית ובעונה הראשונה של אליפות ליטא העצמאית בשנת 1991 אבל הודחה ממנו באותה עונה, אחרי שסיימה במקום ה-15 ועד 2003 שיחקה בליגות הנמוכות.

מאז 2003, המועדון שוב משחק בליגה הבכירה תוך שהוא הופך עד סוף העשור הראשון של המאה ה-21, לאחד ממועדוני הכדורגל המובילים בליטא. מאז 2005 "סודובה" שמרה על מקומה בחלקה העליון של טבלת האליפות וזכתה גם בגביע הלאומי. בשנים האחרונות, "סודובה" משתתפת קבועה במפעלים האירופיים, אך עדיין לא מצליחה להתגבר על המשוכה של שלבי המוקדמות.

בעונת 2017 זכתה לראשונה בתולדותיה באליפות ליגת העל הליטאית ושחזרה את ההישג בשנת 2018 ו-2019.

== הישגים לפי עונה (מאז 2003) ==
{| class="wikitable "
|-
|bgcolor=gold style="width: 20px;"|
|align=right style="width: 180px;"| מקום ראשון
|-
|bgcolor=silver style="width: 20px;"|
|align=right style="width: 180px;"| מקום שני
|-
|bgcolor=bronze style="width: 20px;"|
|align=right style="width: 180px;"| מקום שלישי
|}
{| class="wikitable" style="text-align: center; margin-bottom: 10px;"
! שנה
! ליגה
! מיקום
! גביע
|-
| 2003
| rowspan="17" |ליגת העל
| 6
| חצי גמר
|-
| 2004
| 7
| רבע גמר
|-
| 2005
|bgcolor="bronze"|3
| רבע גמר
|-
| 2006
| 5
| 
|-
| 2007
|bgcolor="silver"|2
| רבע גמר
|-
| 2008
| 4
| 
|-
| 2009
|bgcolor="bronze"|3
| חצי גמר
|-
| 2010
|bgcolor="silver"|2
| רבע גמר
|-
| 2011
|bgcolor="bronze"|3
| שמינית גמר
|-
| 2012
|bgcolor="bronze"|3
| שמינית גמר
|-
| 2013
| 4
| שמינית גמר
|-
| 2014
| 5
| רבע גמר
|-
| 2015
| 4
| חצי גמר
|-
| 2016
|bgcolor="bronze"|3
|bgcolor="silver"|גמר
|-
| 2017
|bgcolor="gold"|1
| חצי גמר
|-
| 2018
|bgcolor="gold"|1
| רבע גמר
|-
| 2019
|bgcolor="gold"|1
| 
|}

== תארים ==
* אליפות ליגת העל הליטאית (3), 2018, 2019, 2017
* מחזיקת הגביע הליטאי (3): 2006 2009 ,2019.
* הסופרקאפ הליטאי (4): 2009 ,2018 ,2019, 2022

== קישורים חיצוניים ==

* 

קטגוריה:קבוצות כדורגל ליטאיות
קטגוריה:קבוצות כדורגל שהוקמו ב-1968
יחסי בחריין–מלזיה

יחסי בחריין–מלזיה הם היחסים הדו-צדדיים בין ממלכת בחריין ובין פדרציית מלזיה. מלזיה תמכה מאוד בדיאלוג לאומי בבחריין במהלך ההפגנות בבחריין שהתקיימו ב-2011 והייתה מוכנה לשלוח כוחות לשמירת שלום כדי לעזור למדינה.

==יחסים כלכליים==
יחסים הסחר בין שתי המדינות הולכים וגדלים כיום. בחריין הזמינה את הקהילה העסקית של מלזיה להשקיע במדינה. לכן, חברות מלזיות רבות היו מעורבות במשך השנים בפרויקטים גדולים בבחריין, כולל בניית "המעגל הבינלאומי בבחריין", בחריין סיטי סנטר, פרויקטים של תשתיות ועוד. בין ינואר לאוקטובר 2007, היקף הסחר הבילטרלי בין שתי המדינות עמד על כ-191 מיליון דולר וכ-7,200 אזרחים מבחריין ביקרו במלזיה באותה השנה. זאת, כחלק מהשאיפה של בחריין להפוך ליעד עסקי. שתי המדינות מתחרות ביניהן גם בתחום הבנקאות האסלאמית.

== ייצוג ==
שגרירות בחריין נמצאת בקואלה לומפור, ואילו שגרירות מלזיה בבחריין נמצאת במנאמה.

==ראו גם==
*יחסי מלזיה-קטר

==לקריאה נוספת==
* [http://bna.bh/portal/en/news/552804 Crown Prince arrives in Malaysia and conducts meeting with the Malaysian Prime Minister] Bahrain News Agency
* [http://www.kln.gov.my/web/bhr_manama/n2009/-/asset_publisher/ME2g/blog/the-official-visit-of-yb-datuk-anifah-hj-aman-minister-of-foreign-affairs-of-malaysia-to-the-kingdom-of-bahrain-30-june-to-2-july-2009?redirect=%2Fweb%2Fbhr_manama%2Fn2009 The Official Visit of YB Datuk Anifah Hj Aman, Minister of Foreign Affairs of Malaysia to the Kingdom Of Bahrain, 30 June to 2 July 2009] Ministry of Foreign Affairs, Malaysia
* [http://www.pmo.gov.my/ucapan/?m=p&p=paklah&id=3219 SPEECH AT THE BUSINESS FORUM MALAYSIA-BAHRAIN BUSINESS OPPORTUNITIES] Malaysia Prime Minister Office

==הערות שוליים==
אל-יום א-סאבע

אַלְ-יַוְם אַ-סַּאבִּע (בערבית: اليوم السابع, בתעתיק מדויק: אליום אלסאבע – "היום השביעי") הוא עיתון יומי מצרי בשפה הערבית אשר אתר האינטרנט שלו הוא הנצפה ביותר במצרים.

== רקע ==
העיתון יצא לאור לראשונה באוקטובר 2008 במתכונת של שבועון היוצא לאור מדי שבת, בתחילה כמגזין המסקר את התחום החברתי והפוליטי של מצרים. העיתון פעל במתכונת זו במשך כשלוש שנים, עד שבמאי 2011, מספר חודשים לאחר המהפכה במצרים, הוחלט להרחיב את תפוצתו, והוא הפך לעיתון חדשות יומי. לאחר ההכרזה על המעבר למתכונת של עיתון יומי אמר מייסד העיתון וליד מוסטפא: "העיתון תומך בצורך העממי במדינה אזרחית, ויחתור להציג עובדות לקוראים ללא הטיה פוליטית וייצוג אמין של השקפות מגוונות".
באוגוסט 2011 הודיע מנכ"ל העיתון סאלי פיש על הקמת אתר אינטרנט באנגלית, בשאיפה "לספק מידע רקע על פוליטיקאים מצרים, אנשי ציבור וארגונים במקום אחד". גרסת האתר באנגלית פעלה עד חודש דצמבר 2012, אז הופסקה פעילותו.

== דעות וביקורת ==
העיתון נקט קו ליברלי והרבה לבקר את האחים המוסלמים ואת טורקיה. בתחילה נחשב לשופרו של הנשיא עבד אל-פתאח א-סיסי, אך בשלבים מאוחרים יותר החל לבקרו בחריפות. בעקבות הביקורת על הממשל החלו להישמע האשמות כלפי העיתון כי הוא בודה ידיעות ופועל להשמצת השלטון ולפגיעה בו. ב-2016 החל משפט שבו נאשם עורך העיתון, ח'אלד סאלח, בהפצת ידיעות כוזבות לאחר שהעיתון דיווח על פרשת שחיתות גדולה בממשל המצרי.

העיתון חשף מספר פרשות גדולות:
* ב-2011 חשף העיתון כי מצרים לא התכוונה להחזיר את השגריר המצרי מתל אביב לאחר אירוע שבמהלכו נהרגו חיילים מצרים בגבול ישראל-מצרים, אך לאחר פרסום הידיעה הוחזר השגריר.
* ב-2016 חשף העיתון פרוטוקולים מסווגים מפגישה בין סאיב עריקאת לשר החוץ האמריקאי ג'ון קרי שעניינם תיאום הצבעות לגינוי ישראל בנושא ההתנחלויות ואי-הטלת וטו אמריקאי בנושא.
* ב-2017 היה העיתון הראשון שחשף את זהותו של המחבל המצרי שביצע את הפיגוע בלובר.

== ראו גם ==
* א-שרק אל-אווסט
* אל-אהראם
* א-דוסתור

== קישורים חיצוניים ==

* 

== הערות שוליים ==

קטגוריה:עיתונים בערבית
קטגוריה:אתרי אינטרנט בערבית
קטגוריה:מצרים: עיתונים
התפוח

התפוח (בפרסית: سیب, בתעתיק: סִיבּ) הוא סרט הבכורה משנת 1998 של הבמאית האיראנית סמירה מח'מלבאף, אותו יצרה בהיותה בת 17. הסרט הוא דוקו-דרמה המבוסס על סיפור אמיתי, ובהשתתפות הדמויות שחיו במציאות את המתרחש בעלילה. הסרט הוקרן בפסטיבל קאן 1998, במדור Un Certain Regard, וזכה לתשבחות מן המבקרים.

==עלילה==
במשך 11 שנים, שתי ילדות תאומות, מסומה וזהרה, חיות בביתן בטהראן מאחורי סורג ומנעול, כלואות על ידי הוריהן - גורבן עלי נדרי, איש מובטל ועני, ואשתו העיוורת, עזיזה מוחמדי. האב לא מסכים שיצאו כי, לדבריו, "בנותיי הן כמו פרחים, והן עלולות לקמול באור השמש". שכניהם מיידעים את משרד הרווחה לגבי המצב, והילדות - שסובלות מליקויים התפתחותיים - מוצאות מן הבית. לאחר חקירה, משרד הרווחה מתיר לנערות לשוב לביתן, בתנאי שאביהן ירשה להן לצאת ולחקור את העולם. הסרט עוקב אחר דרכן וגילוייהן של הנערות, בעוד אביהן מתקשה להתמודד עם הצו שנכפה עליו נגד אמונתו.

== הפקה וצילום ==
מח'מלבאף יצרה את הסרט במהלך הכשרתה בבית הספר לקולנוע של אביה, הבמאי האיראני מוחסן מח'מלבאף, בעודה בת 17. היא שמעה על המקרה בחדשות, ותוך מספר ימים כבר יצאה עם מצלמתה והחלה לצלם את המעורבים. לאחר מכן, הם עשו ביחד דרמטיזציה של חלק מהמאורעות שקדמו לחשיפת המקרה, אך אלה נעשו ללא תסריט, במילותיהם והבעותיהם של הדמויות עצמן. מח'מלבאף האב כתב את התסריט וערך את הסרט.

לצד המעקב אחר צעדיהן בפועל של הילדות ומשפחתן, מח'מלבאף משתמשת בסרט בדימויים ויזואליים המסמלים דיכוי ותוצאותיו. היא מבקשת, לדבריה, על פי המסורת הקולנועית האיראנית, לבחון מה קורה כשהחיים האמיתיים באים במגע עם הסינמה, ובכך מייצרת ערבוב מורכב של דרמה ודוקו. מח'מלבאף ציינה שהמסר העיקרי שהיה ברצונה להעביר היה "כמה זה חשוב עבורנו שיהיה לנו מגע אנושי להיות בני אדם שלמים... כפי שניתן לראות בסרט, בתחילה שתי הילדות נראות כמו חיות. הן מוציאות מגרונן קולות של חיות. צילמנו במשך 11 ימים, ובמשך זמן זה הן השתנו יותר מאשר במהלך כל 11 השנים קודם לכן, רק כי היה להן מגע עמנו".

מעבר לסיפור של הילדות והמסר לגבי בידודן, מח'מלבאף מראה בסרט רבדים נוספים של דיכוי בחברה - את התוצאה של עוני וקיצונות דתית על אב המשפחה, וקשייה של האם, שאינה דוברת פרסית, והיא עיוורת ולקויית שמיעה, ועל אף שאינה נעולה בבית כמו הילדות, מתחבאת שם כאילו היא אסירה, ומסתתרת מאחורי הצ'אדור שלה מפני העולם החיצוני.

הסרט זכה לביקורות נלהבות מרחבי העולם, ומיצב את מח'מלבאף כאחת הבמאיות הבינלאומיות המוכרות והמוערכות בקולנוע.

== קאסט ==
* מסומה נדרי - מסומה
* זהרה נדרי - זהרה
* גורבן על נדרי - האב
* עזיזה מוחמדי - עזיזה
* זהרה סגריסאז

== קישורים חיצוניים ==

* [https://web.archive.org/web/20100930104928/http://www.feralchildren.com/en/showchild.php?ch=naderi The Naderi twins at www.feralchildren.com]

== הערות שוליים ==

קטגוריה:סרטי 1998
קטגוריה:סרטים איראניים
קטגוריה:סרטים בפרסית
קטגוריה:טהראן בקולנוע
אופל רקורד B

אופל רקורד B (בגרמנית: Opel Rekord Series B) היא מכונית משפחתית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1965–1966.

==תצורות "אופל רקורד B"==

* 4 דלתות - סדאן (קוד דגם LV )
* 4 דלתות - סדאן דה-לוקס (קוד דגם LVL, קוד דגם מנוע 6 צילינדרים LVL-B6)
* 2 דלתות - סדאן (קוד דגם LZ)
* 2 דלתות - קופה (קוד דגם SZ, קוד דגם מנוע 6 צילינדרים SZ-B6)
* 3 דלתות - סטיישן (קוד דגם KW)
* 3 דלתות - מסחרית (קוד דגם L)

==דגמי "אופל רקורד B"==
* אופל רקורד 1,400 
* אופל רקורד 1,700 
* אופל רקורד 1,700 S 
* אופל רקורד 1,900
* אופל רקורד 1,900 S
* אופל רקורד 2,600 (L-6)

==תאוצות "אופל רקורד B"==
* תאוצה בין 0-100 קמ"ש היא 22-24 שניות (מנוע 1,492 סמ"ק)
* תאוצה בין 0-100 קמ"ש היא 17.0-24.5 שניות (מנוע 1,698 סמ"ק) 
* תאוצה בין 0-100 קמ"ש היא 13.5-17.0 שניות (מנוע 1,897 סמ"ק) 
* תאוצה בין 0-100 קמ"ש היא 13.0-14.0 שניות (מנוע 2,605 סמ"ק) 
== תמונות ==
<gallery mode="packed" heights="100">
קובץ:Opel Rekord (14073470713).jpg | "אופל רקורד B", סדאן, 2 דלתות
קובץ:Opel Rekord 2-Door Sedan 1966.jpg | "אופל רקורד B", סדאן, שנת 1966, 2 דלתות 
קובץ:REKORD-B-1.jpeg | "אופל רקורד B", סדאן, 4 דלתות 
קובץ:REKORD-B-3.jpeg | "אופל רקורד B", סדאן, 4 דלתות 
קובץ:OPEL REKORD 1700 L p2.JPG | "אופל רקורד B", סדאן, 4 דלתות 
קובץ:Opel Record B 1966.JPG | "אופל רקורד B", קופה, שנת 1966
קובץ:Opel Rekord B Coupe (1966, 90 PS).JPG | "אופל רקורד B", קופה, שנת 1966
קובץ:14-02-02-kork-kehl-by-RalfR-17.jpg | "אופל רקורד B" - סטיישן 
קובץ:14-02-02-kork-kehl-by-RalfR-18.jpg | "אופל רקורד B" - סטיישן
קובץ:Opel Rekord B 1700 Caravan-1965 (10610747884).jpg | "אופל רקורד B", שנת 1965 - סטיישן 
</gallery>

==ראו גם==
* אופל
* אופל אולימפיה רקורד
* אופל רקורד P1
* אופל רקורד P2
* אופל רקורד A
* אופל רקורד C
* אופל רקורד D
* אופל רקורד E

==לקריאה נוספת==
* [http://kmrodados.blogspot.co.il/2012/09/opel-rekord.html אופל רקורד - היסטוריה], kmrodados.blogspot.co.il

==קישורים חיצוניים==

* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
B
קטגוריה:דגמי מכוניות שהושקו ב-1965
קטגוריה:כלי רכב גרמניים
ידעוני

יִדְּעֹנִי הוא אדם העושה מעשי פולחן, על מנת לגלות את העתידות באופן מיסטי. האיסור לעשות מעשה ידעוני הוא מצוות לא תעשה מתוך תרי"ג מצוות.

ה'ידעוני' דומה ל'בעל אוב' בכך שעושה מעשי פולחן, וכן דומה לקוסם – שמטרתו היא ניבוי העתידות.

== מקור האיסור ==
בתורה ישנה קבוצת איסורים שנכתבו בפרשייה אחת () ועוסקים כולם בענייני כישוף: .

איסור ידעוני מופיע בעוד מקומות בתורה וכך נאמר בספר ויקרא: 

איסור יידעוני כולל שני איסורים:
* עשיית ידעוני – הוא מהחמורים שמבין איסורי הכישוף למניהם ועונשו סקילה (בבית דין) או כרת (בידי שמים). ישנה מחלוקת האם ידעוני מביא קרבן חטאת על מעשיו (כשעשה את העבירה בשוגג), משום שיש הסוברים שהוא מוגדר לאו שאין בו מעשה.
* שאילת ידעוני – עונשו מלקות אם עשה כדבריו; ומכת מרדות אם רק שאל.

== דרך עשייתו ==
ברמב"ם כתב כך בהגדרת האיסור:

=== עוף ששמו 'ידוע' ===

ברמב"ם כאמור נזכר ה'ידוע' כעוף. בחינוך כתב שהיא חיה בשם אבני השדה שמוזכרת בספר איוב:

==ראו גם==

* ניבוי עתידות
* כישוף 

== הערות שוליים ==

קטגוריה:חייבי סקילה
קטגוריה:מאגיה ביהדות
קטגוריה:פרשת קדושים
קטגוריה:מצוות לא תעשה
קטגוריה:תרי"ג מצוות
קטגוריה:פרשת שופטים
קטגוריה:כישוף ומכשפות
קטגוריה:איסורי עבודה זרה
קטגוריה:חייבי כרת
קטגוריה:ניבוי עתידות ביהדות
החלטה 46 של מועצת הביטחון של האו"ם

החלטה 46 של מועצת הביטחון של האו"ם היא החלטה שהתקבלה ב-17 באפריל 1948, על ידי מועצת הביטחון של האומות המאוחדות, כהמשך להחלטה 43 של מועצת הביטחון של האו"ם, הקובעת כי בריטניה עדיין הכוח המנדטורי על שטחי ארץ ישראל. כמו כן, ההחלטה הייתה אמורה לגרום לכל חברות מועצת הביטחון לסייע במאמצים להשגת שלום בארץ ישראל. 

בנוסף לכך, ההחלטה קראה לוועד הערבי העליון ולסוכנות היהודית להפסיק מיד את כל מעשי האלימות, לעצור את כניסתם של לוחמים זרים לשטח ולהפסיק לייבא נשק, להימנע מכל פעולה פוליטית מיידית אשר עלולה לפגוע בזכויות או בתביעות של הקהילות, לשתף פעולה עם השלטונות הבריטים ולהימנע מכל פעולה העלולה לסכן את שלומם של כל המקומות הקדושים בשטח. ההחלטה גם קראה לכל מדינות האזור לשתף פעולה בכל דרך אפשרית, ובמיוחד לאכוף את כל תנועת הלוחמים או הנשק לשטח.

בהחלטה תמכו תשע מדינות, 0 התנגדו והרפובליקה הסובייטית הסוציאליסטית האוקראינית וברית המועצות נמנעו.

==ראו גם==
*מלחמת העצמאות
*המנדט הבריטי בארץ ישראל
*תוכנית החלוקה

==קישורים חיצוניים==
*[https://undocs.org/S/RES/46(1948) Text of the Resolution at undocs.org]

46
קטגוריה:המנדט הבריטי
תמר בזק-רפפורט

תמר בזק-רפפורט (נולדה בשנת 1966) היא שופטת וסגנית נשיא בית המשפט בבית המשפט המחוזי בירושלים.

==ביוגרפיה==
למדה בתיכון לבנות "חורב" בירושלים. שירתה בשירות לאומי במשך שנתיים באשדוד ובירושלים. בשנת 1989 סיימה לימודי תואר ראשון במשפטים באוניברסיטה העברית בירושלים. לאחר לימודיה התמחתה אצל השופטת דליה דורנר.

עם סיום לימודיה הצטרפה בשנת 1991 למשרד עורכי הדין אגמון, בעת הקמתו על ידי מישאל חשין טרם מינויו לשופט בבית המשפט העליון. ב-1999 מונתה לשותפה מנהלת במשרד.

בשנת 2001 הגישה מועמדות לכהונה כשופטת בבית המשפט השלום, אך לא נבחרה.

בשנת 2009 מונתה ישירות לכהונת שופטת של בית משפט המחוזי בירושלים. בתפקידה כשופטת בבית הדין לחוזים אחידים בירושלים קבעה כי חוזי מוסדות הדיור המוגן נחשבים לחוזים אחידים, אשר נוסחו על ידי המוסדות עצמם.

במסגרת תפקידה, מכהנת גם כממלאת מקום אב בית הדין לחוזים אחידים וכראשת בית הדין לתחרות.

בשנת 2017 ושוב בשנת 2018 הציגה שרת המשפטים איילת שקד את רפפורט כאחת ממועמדותיה לכהונת שפיטה בבית המשפט העליון.

אביה היה השופט יעקב בזק. אחיה הם אב"ד צפת הרב חיים בזק, הרב מאיר בזק, ר"מ בישיבת מעלות והרב אלי בזק, ר"מ בישיבת הר המור ובישיבת מדברה כעדן. בן דודה הוא הרב אמנון בזק. בן דוד אחר הוא שי בזק, לשעבר יועץ התקשורת של בנימין נתניהו וקונסול ישראל בפלורידה ובבוסטון.

==קישורים חיצוניים==

* 
* [https://www.youtube.com/watch?v=A7pvfoD8gwU שיעור הסוגיא האהובה] בנושא "היורד לאומנות חברו", תשע"ב
* [https://www.youtube.com/watch?v=UC7mF54k9hc הרצאה על יחסי שכנות] במכון ון ליר, 2016

== הערות שוליים ==

קטגוריה:שופטות בית המשפט המחוזי בירושלים
קטגוריה:שופטי בית המשפט המחוזי בירושלים
תמר בזק-רפפורט
קטגוריה:בוגרות אולפנת חורב
קטגוריה:בוגרות שירות לאומי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1966
קטגוריה:ישראלים שנולדו ב-1966
גבעות הולמס

גבעות הולמס (באנגלית: Holmes Hills) הם קבוצה של רכסים ונונאטאקים שגובהם מגיע לגובה של 1,700 מטרים מעל פני הים, הממוקמים בין קרחון רנקורן וקרחון בומונט, בדרום מרכז ארץ פאלמר שבאנטארקטיקה.

הגבעות מצויות מצפון מזרח לנונטאקי ברנק.

==היסטוריה ומקור השם==
הגבעות מופו לראשונה על ידי הסקר הגאולוגי של ארצות הברית, באמצעות תצלומי אוויר שנעשו על ידי צי ארצות הברית בין השנים 1966–1969. הגבעות נסקרו ומופו על ידי הסקר האנטארקטי הבריטי (שנערך בין השנים 1972–1973). שמן של הגבעות ניתן להם על ידי הוועדה המייעצת לשמות אנטארקטיים בשנת 1978, והם קרויות על שם הגאולוג הסקוטי ארתור הולמס, שהיה פרופסור לגאולוגיה באוניברסיטת אדינבורו בין השנים 1943-1956.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:6912 גבעות הולמס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6522&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות הולמס] באתר SCAR של ממשלת אוסטרליה
* [https://www.timeanddate.com/astronomy/@6635055 נתוני שקיעה וזריחת שמש עבור גבעות הולמס]
* [https://www.timeanddate.com/weather/@6635055 נתוני מזג אוויר עדכניים עבור גבעות הולמס]
** [https://www.timeanddate.com/weather/@6635055/climate סטטיסטיקות מזג אוויר עבור גבעות הולמס]

== הערות שוליים ==

הולמס, גבעות
קטגוריה:ערכים עם קואורדינטות
והרי החדשות (תוכנית טלוויזיה)

והרי החדשות הייתה מהדורת חדשות יומית ששודרה בערוץ כאן 11 מ-16:30 עד 17:00 בהגשת רינת ספיבק. המהדורה הושקה בתחילה כמהדורה המקדימה לחדשות הערב, המהדורה המרכזית של הערוץ, אך בחודש יולי 2018 בוצעו בה כמה שינויים והיא הועברה לשעה 16:30. ב-10 בינואר 2019 הופסק שידור התוכנית.

== היסטוריה ==

התוכנית הושקה ב-31 בדצמבר 2017 כמהדורה המקדימה של חדשות הערב, והחליפה עם העולם היום את התוכנית שבע אקטואלי. היא שודרה מדי ערב בשעות 19:30 עד 19:58 בכאן 11 בטלוויזיה וברדיו ברשת כאן ב'. את המהדורה הגישה מגישת המהדורה המרכזית גאולה אבן-סער ובימי חמישי החליפה אותה מיכל רבינוביץ'. 

ב-8 ביולי 2018 עברה התוכנית כמה שינויים: שעת השידור הוקדמה ל-16:30, החלה להגיש אותה רינת ספיבק, והמהדורה החדשה מסכמת את כל אירועי היום. במקומה הוארכה התוכנית "העולם היום" עד 19:58, ולפניה שודרה "מהדורת שבע".

ב-10 בינואר 2019 הופסק שידור התוכנית בעקבות שינויים בלוח השידורים ועלייתה לאוויר של התוכנית "קלמן וסג"ל".

== מבנה המהדורה ==
המהדורה נשאה אופי קליל, ובמהלכה דווחו אירועי היום בשיחות וידאו עם כתבי התאגיד וכמו כן שודרו קטעים מכותרות חדשות הערב. 

== קישורים חיצוניים ==
* [https://www.kan.org.il/program/?catid=1205 אתר המהדורה]

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קשת (כף רגל)

קשת כף הרגל היא הצורה הנפוצה והבריאה של סוליית כף הרגל האנושית, שנראית כקשת. הסוליה מקבלת את צורה זו על ידי עצמות המסרק ועצמות שורש הרגל, נתמכת ברצועות ובגידים, ומאפשרת לכף הרגל להחזיק את משקל הגוף בתנוחה זקופה בצורה אופטימלית.

כף רגל שאינה בצורת קשת, אלא היא שטוחה נחשבת לבעיה רפואית הנקראת "פלטפוס".

== מבנה ==
ניתן לחלק את אורך כף הרגל לשני סוגי קשתות: קשת מדיאלית וקשת לטראלית.

=== הקשת המדיאלית ===
שלד של כף הרגל, מבט מדיאלי.
הקשת המדיאלית, או הקשת הפנימית, מורכבת מעצם הקלקנאוס, מעצם הטאלוס ומעצם הנביקולר. היא נחשבת לקשת רכה וגמישה, בעלת יכולת התאמה למשטחים. לקשת המדיאלית תפקיד חשוב בשלב הבלימה במהלך השלב הראשון של הדריכה, וגמישותה מאפשרת לכף הרגל לשמש כבולם זעזועים בשלב זה.

הקשת המדיאלית המשמשת כבולם זעזועים בשלב הדריכה הראשון, סופגת את האנרגיה, נמתחת, ובשלב הדריכה הסופי (שלב ההאצה) מנצלת אנרגיה זו ליצירת תאוצה, ולניצול אנרגטי יעיל של כף הרגל במחזור ההליכה. לקשת המדיאלית גם תפקיד חשוב בהתאמה למשטחים, גמישותה הרבה בעיקר בסוף שלב של הדריכה הראשונית, מאפשרת לכף הרגל התאמה למגוון רחב של משטחי דריכה ואחיזה בהם.

=== הקשת הלטראלית ===
מבט לטראלי.
הקשת הלטראלית או הקשת החיצונית, מורכבת מהעצמות: קלקנאוס, טאלוס, קובואיד ושתי עצמות המטטרסוס החיצוניות. היא נחשבת לקשת קשיחה מאוד ויציבה. לקשת החיצונית, בשל קשיחותה, תפקיד חשוב בהעברת הכח לקדמת הקרסול, בשלב הדריכה הסופי, משמשת כמנוף ארוך, המעביר את המומנטים לקדמת כף הרגל.

== קישורים חיצוניים ==

* "[https://web.archive.org/web/20160311065157/http://www.footlab.co/04_foot/15_archfoot.asp מבנה כף הרגל: קשת כף הרגל]", באתר "[https://web.archive.org/web/20160312074344/http://www.footlab.co/index.asp מעבדות כף הרגל והמדרסים]"

קטגוריה:אנטומיה
קטגוריה:כפות רגליים
קטגוריה:גפיים תחתונות
רכס ריצ'רדסון

רכס ריצ'רדסון (באנגלית: Richardson Range) הוא רכס הרים ששטחו 85 קמ"ר, המהווה חלק מרכסי קיטימט. 

הרכס ממוקם בקצהו הדרומי מערבי של אי פרינסס רויאל, מזרחית למפרצון קנט, בפרובינציית קולומביה הבריטית שבקנדה.

הרכס מגיע לגובה של 296 מטרים.

==קישורים חיצוניים==
* [https://apps.gov.bc.ca/pub/bcgnws/names/30717.html רכס ריצ'רדסון] באתר ממשלת קולומביה הבריטית
* [https://mapcarta.com/24589696 מפת אזור רכס ריצ'רדסון]
==הערות שוליים==

ריצ'רדסון
ריצ'רדסון
Try Me (שיר של ג'ייסון דירולו)

Try Me (בעברית: נסה אותי) הוא סינגל שהוקלט על ידי זמר ה-R&B ג'ייסון דירולו, בשיתוף עם הזמרת האמריקאית ג'ניפר לופז, והדי ג'יי הנורווגי, מטומה, מתוך אלבומו הרביעי של דירולו Everything Is 4, ואלבום הבכורה של מטומה, Hakuna Matoma. השיר יצא לאור ב-20 באוקטובר 2015, באירופה בלבד, כסינגל השלישי מתוך אלבומו של דירולו.

השיר הגיע אל המקום ה-39 במצעד שבנורווגיה, ה-4 במצעד שבגרמניה, וה-113 במצעד הסינגלים הבריטי.

== רקע וכתיבה ==
השיר נכתב על ידי דירולו, לינדי רובינס, שיי קרטר, מרווין גיי, אודל בראון ודוד ריץ, והופק על ידי מטומה. מבקרי מוזיקה רבים הפנו כלפי השיר שבחים רבים, ואף אמרו כי "דירולו ולופז שרים באופן הרמוני יחדיו, ומטומה אף מוסיף בכך שדאג להפיק כראוי את השיר".

סם סי מק'דונלד ממגזין סלנג, ראה תיאר את השיר כב-"בלדת פופ משגשגת שמזכירה את שירו הקודם של דירולו, "Trumpets"."

== וידאו קליפ ==
הווידאו קליפ הנלווה שצולם לשיר תוכנן לצאת בסמוך ליציאות כסינגל באירופה, אך לאחר כמה קשיים שבהם נתקלו השלושה, הוחלט כי הקליפ ייגנז, ולא יעלה לערוץ היוטיוב של אף אחד מהם, ובמקומו העלה דירולו לערוצו אודיו של השיר.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!גרמניה (BVMI)
|זהב
|200,000
|-
!דנמרק (IFPI Denmark)
|פלטינה
|60,000
|-
!נורווגיה (IFPI Norway)
|פלטינה 2×
|20,000
|-
!שוודיה (GLF)
|פלטינה
|40,000
|-
! colspan="3" |סיכום
|-
!בכל העולם
|
|1,000,000
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי ג'ייסון דירולו
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי לינדי רובינס
קטגוריה:סינגלים בהוצאת וורנר רקורדס
קטגוריה:שירי מטומה
נונאטאק דו טויט

נונאטאק דו טויט (באנגלית: Du Toit Nunataks) הם קבוצה של נונאטאקים בין קרחון קורנוול וקרחון גלן,  בקצה המערבי של הרי ריד, ברכס שקלטון, בארץ קואוטס שבאנטארקטיקה. 
גובה הרמה של הנונאטאקים 1,362 מטרים מעל פני הים.

באזור מצויים רמת האץ', פסגת ספאת' וצוקי זיטל.

== היסטוריה ומקור השם ==

הנונאטאקים התגלו על ידי חיל הים האמריקאי כאשר צולמו מן האוויר בשנת 1967, ומופו על ידי הסקר האנטארקטי הבריטי שנערך בין השנים 1968-1971. שם הנונאטאקים ניתן להם על ידי ועדת השמות האנטארקטית הבריטית, והם נקראים על שם אלכסנדר לוג'י דו טויט, גאולוג דרום אפריקאי. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4212 נונאטאק דו טויט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108574 נונאטאק דו טויט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3908&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק דו טויט] בגאזט SCAR של ממשלת אוסטרליה

==הערות שוליים==

דו טויט
קטגוריה:נונאטאקים
החלטה 43 של מועצת הביטחון של האו"ם

החלטה 43 של מועצת הביטחון של האו"ם היא החלטה שהתקבלה פה אחד ב-1 באפריל 1948, על ידי מועצת הביטחון של האומות המאוחדות, וציינה את האלימות הגוברת בפלשתינה, וקראה לסוכנות היהודית לארץ ישראל ולוועד הערבי העליון להעמיד נציגים לרשות מועצת הביטחון, על מנת להסדיר ולאכוף הפסקת אש, וכן קראה לקבוצות ערביות ויהודיות חמושות לחדול מיידית מפעולות האלימות.

==ראו גם==
*מלחמת העצמאות
*המנדט הבריטי בארץ ישראל
*תוכנית החלוקה

==קישורים חיצוניים==
*[https://undocs.org/S/RES/43(1948) נוסח ההחלטה]

43
קטגוריה:המנדט הבריטי
קטגוריה:הסכסוך הישראלי-ערבי
מפקד האוכלוסין בארץ ישראל (1931)

[[אב"א אחימאיר עומד על יד גרפיטי הקורא לא להשתתף במפקד האוכלוסין]]
מפקד אוכלוסין 1931 של ארץ ישראל היה מפקד האוכלוסין השני של שלטונות המנדט הבריטי בארץ ישראל והוא נערך ב-18 בנובמבר 1931, בניהולו של מייג'ור א' מילס. המפקד הקודם היה מפקד 1922 של ארץ ישראל, ולא נערך מפקד נוסף בארץ-ישראל על ידי הממשל הבריטי. לאחר קום המדינה נערכו מפקדי אוכלוסין בישראל.

על בסיס נתוני מפקד 1931 נערך סקר הכפרים 1945 בארץ ישראל עבור ועדת החקירה האנגלו-אמריקאית לענייני ארץ ישראל שפעלה בתחילת שנת 1946. הנתונים חושבו ליום 1 באפריל 1945 ופורסמו לאחר מכן ושימשו גם את ועדת אונסקו"פ שפעלה בשנת 1947.

במפקד נמצא כי בארץ ישראל הייתה קיימת אוכלוסייה של 1,035,821 (1,033,314 בניכוי מספרם של הכוחות המזוינים של בריטניה) - עלייה של 36.8% מאז 1922. האוכלוסייה היהודית גדלה ב-108.4%, בעקבות גלי העלייה.

האוכלוסייה חולקה לפי דת: 759,717 מוסלמים, 174,610 יהודים, 91,398 נוצרים, 9,148 דרוזים, 350 בהאים, 182 שומרונים ו-421 "חסרי דת". בעיה מיוחדת נוצרה בספירת הבדואים הנוודים שבדרום, שלא ששו לשתף פעולה. האומדנים של כל שבט נעשו על ידי קצינים של הממשל המחוזי, על פי תצפית מקומית. מתוך 759,717 המוסלמים, 66,553 אנשים נמנו בשיטה זו. מספר הכוחות הבריטיים הזרים שהוצבו בארץ-ישראל ב-1931 הסתכם בכ-2,500.

==ביקורת==
ב-1946 הגיש בן-גוריון ל"ועדת החקירה האנגלו-אמריקאית לענייני ארץ ישראל" מסמך של ישראל טריווש תחת הכותרת "אין רוב ערבי בארץ". המסמך שופך אור על שגיאות שורשיות במפקדי האוכלוסין הבריטים מ-1922 ו-1931 – שנועדו להרתיע את הציונות המדינית. לדוגמה, טופסי המפקד מולאו על ידי ראשי חמולות הרואים בניפוח נתונים דמוגרפים מכשיר לשדרוג מעמדם הפוליטי, הכלכלי והחברתי; טופסי ההתפקדות הערבית עברו בדיקה חפוזה, ומספרי המתפקדים הבדווים נופח בשיטתיות. הדיווח על פטירות במגזר הערבי היה מצומצם ביותר ורבים מהמהגרים הערבים מהכפר אל העיר נספרו פעמיים, כולל תושבי חו"ל ערבים שנכללו במפקד האוכלוסין.

לדברי החוקר גדי גילבר, להבדיל ממפקד 1922 ש"אינו חף מפגמים", מפקד 1931 "מקובל על החוקרים כמהימן, נקי מטעויות משמעותיות".

==קישורים חיצוניים==

*[https://www.jstor.org/pss/2341903 Census of Palestine, 1931]
*[https://archive.org/details/CensusOfPalestine1931.PopulationOfVillagesTownsAndAdministrativeAreas Census of Palestine 1931. Population of villages, towns and administrative areas]
*[https://books.google.com/books?id=nYoOWiwkIyUC&q=%22Census+of+Palestine%22+1922&dq=%22Census+of+Palestine%22+1922&lr=&ei=J_uHS82PBpOSlASvp5SvDQ&cd=57 The Statesman's year-book, Volume 81, 1944, p. 197]

==הערות שוליים==

קטגוריה:ארץ ישראל: מפקדי אוכלוסין
קטגוריה:המנדט הבריטי: ממשל
קטגוריה:1931 בארץ ישראל
קטגוריה:המנדט הבריטי: היסטוריה
מפקד האוכלוסין בארץ ישראל (1922)

מפקד אוכלוסין 1922 של ארץ ישראל
מפקד אוכלוסין 1922 של ארץ ישראל היה מפקד האוכלוסין הראשון של שלטונות המנדט הבריטי בארץ ישראל, ונערך ב-23 באוקטובר 1922.

לפני כן בתקופה העות'מאנית בארץ ישראל נערכו מפקדי אוכלוסין בשנים 1884, 1905, 1911, ו-1915, בעיקר במטרה להטיל מיסים, או לאתר גברים לשירות צבאי, ולכן הם לא היו פופולריים.

הוועד הפועל הערבי התנה את תמיכתו במפקד, בכך שיירשמו גם הפלסטינים שנמצאים מחוץ לארץ ישראל. ממשלת פלשתינה (א"י) קיבלה את התביעה, והוועד הפועל קרא לאוכלוסייה הערבית לקחת חלק במפקד, שיקבע את גודלו של הרוב הערבי ובכך ישרת את עניינו.

במפקד 1922 האוכלוסייה המדווחת הייתה 757,182 נפש, כולל הצבא ואזרחים זרים. החלוקה לקבוצות דתיות הייתה, 590,390 מוסלמים סונים, 83,694 יהודים, 73,024 נוצרים, 7,028 דרוזים, 408 סיקים, 265 בהאים, 156 מוסלמים שיעים, ו-163 שומרונים. המפקד הבא שנערך על ידי שלטונות המנדט הבריטי היה מפקד 1931 של ארץ ישראל.

==ביקורת==
ב-1946 הגיש בן-גוריון ל”ועדת החקירה האנגלו-אמריקאית לענייני ארץ ישראל” מסמך של ישראל טריווש תחת הכותרת “אין רוב ערבי בארץ”. במסמך נטען שיש שגיאות שורשיות במפקדי האוכלוסין הבריטים מ-1922 ו-1931 – שלדבריו נועדו להרתיע את הציונות המדינית. לדוגמה, טופסי המפקד מולאו על ידי ראשי חמולות הרואים בניפוח נתונים דמוגרפים מכשיר לשדרוג מעמדם הפוליטי, הכלכלי והחברתי; טופסי ההתפקדות הערבית עברו בדיקה חפוזה, ומספרי המתפקדים הבדווים נופח בשיטתיות. כמו כן טען שהדיווח על פטירות במגזר הערבי היה מצומצם ביותר, ורבים מהמהגרים הערבים מהכפר אל העיר נספרו פעמיים, כולל תושבי חו”ל ערבים שנכללו במפקד האוכלוסין.

הדמוגרף רוברטו בקי חקר את שיטות האיסוף של מפקד האוכלוסין של 1922 ומצא בו מספר פגמים, יחסית מינוריים. העיקריים שבהם הם:
* תת-דיווח על מספר הנשים המוסלמיות (המספר תוקן במפקד האוכלוסין של 1931)
* תת-דיווח על מספר הגברים בקבוצת הגיל 15 עד 25, שנעשה במכוון ונבע מהחשש שהם יגויסו לצבא
* חוסר שיתוף פעולה מצד האוכלוסייה הבדואית. לאוכלוסייה זו בוצעה הערכה גסה של מספר התושבים.

==קישורים חיצוניים==

* [https://archive.org/details/PalestineCensus1922 1922 Census of Palestine]

==הערות שוליים==

קטגוריה:ארץ ישראל: מפקדי אוכלוסין
קטגוריה:המנדט הבריטי: ממשל
קטגוריה:1922
קטגוריה:המנדט הבריטי: היסטוריה
קרחון קורנוול (ארץ קואטס)

קרחון קורנוול (באנגלית: Cornwall Glacier) הוא קרחון שאורכו כ-14 ק"מ בארץ קואטס שבאנטארקטיקה. הקרחון זורם ממעבר קרוסאובר שבהרי שקלטון, לתוך קרחון ריקאברי מזרחית לצוקי ראם בואו.

== היסטוריה ==
=== גילוי ומיפוי הקרחון ===
הקרחון מופה לראשונה על ידי המשלחת הטראנס-אנטארקטית של חבר העמים הבריטי בשנת 1957. 

=== מקור השם ===
הקרחון נקרא על שם הגנרל סר ג'יימס הנדיסייד מארשל-קורנוול, שהיה חבר ועד הניהול של המשלחת-הטראנס אנטארקטית בין השנים 1955-1958.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3169 קרחון קורנוול] באתר הסקר הגאולוגי של ארצות הברית
* [https://geographic.org/geographic_names/antname.php?uni=3170&fid=antgeo_105 תצלום לוויין ומידע גאוגרפי]
* [https://data.aad.gov.au/aadc/gaz/scar/search_names_action.cfm?search_text=3001&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קורנוול] באתר גאזט SCAR של ממשלת אוסטרליה

==הערות שוליים==

קורנוול (ארץ קואטס)
קטגוריה:ערכים עם קואורדינטות
קרחון קורנוול (שטח חסות רוס)

קרחון קורנוול (באנגלית: Cornwall Glacier) הוא קרחון ברכס המלכה אליזבת בשטח חסות רוס שבאנטארקטיקה.

הקרחון זורם לכיוון צפון מזרח, ונשפך לתוך קרחון לאורי.

== היסטוריה ומקור השם ==
שמו של הקרחון ניתן לו על ידי משלחת הסקר הגאולוגי האנטארקטית של ניו זילנד (שחקרה את האזור בין השנים 1961- 1962). הקרחון נקרא על שם מחוז ודוכסות קורנוול שבאנגליה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3170 קרחון קורנוול] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3002&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קורנוול] באתר גאזט SCAR של ממשלת אוסטרליה

== הערות שוליים ==

קורנוול (שטח חסות רוס)
קטגוריה:ערכים עם קואורדינטות
החלטה 49 של מועצת הביטחון של האו"ם

החלטה 49 של מועצת הביטחון של האו"ם היא החלטה של מועצת הביטחון של האו"ם שהתקבלה ב-22 במאי 1948, המתייחסת לכך שהחלטותיה הקודמות של מועצת הביטחון בעניין ארץ ישראל לא נענו, וכי פעולות צבאיות עדיין מתנהלות בארץ ישראל. ההחלטה קראה לכל הממשלות להימנע מכל פעילות צבאית עוינת נוספת בארץ ישראל, ולשם כך להוציא צו הפסקת אש הדדית בין הצדדים הלוחמים שתיכנס לתוקפה ב-24 במאי 1948 בצהריים, שעון ניו יורק. ההחלטה אף הורתה לוועדת ההפוגה בארץ ישראל שהוקמה בהחלטה 48 של מועצת הביטחון של האו"ם לדווח למועצה על עמידתם של הצדדים הנוגעים בדבר ההחלטה.

8 מדינות תמכו בהחלטה, 0 התנגדו ו-3 נמנעו. בין הנמנעות היו הרפובליקה הסובייטית הסוציאליסטית האוקראינית, ברית המועצות וסוריה.

==ראו גם==
*תוכנית החלוקה
*מלחמת העצמאות

==קישורים חיצוניים==
* [https://undocs.org/S/RES/49(1948) Text of the Resolution at undocs.org]

49
49
קטגוריה:מלחמת העצמאות
ביתיניה (חילזון)

ביתיניה (שם מדעי: Bithynia) הוא סוג טקסונומי של חילזון מים מתוקים ממשפחת ביתיניים. בחילזון זה מינים טקסונומיים רבים, חלקם חיים גם בישראל. זהו חילזון קטן מאוד וקוטרה של קונכייתו לרוב לא עולה על סנטימטר. הוא חי במים מתוקים וניזון מאצות ורקבובית אותן הוא מגרד מהקרקעית ומאבנים במים.

הקונכייה קטנה מאוד, בעלת 4–5 פיתולים וצבעה לרוב לבן-חיוור או שקוף. הפיתול האחרון תפוח באופן ניכר לעומת קודמיו. צורת הקונכייה היא מגדלית מתונה ולא כדורית, ומשתנה במידת הפחיסות שלה בין המינים השונים.

בישראל מצוי המין ביתיניה זעירה. בעבר הוא היה נפוץ בנחלי מישור החוף אך נכחד מהם עקב זיהומם. כיום הוא נפוץ בעיקר בימת הכנרת, בחופה המערבי, באזור החוף. גודלו כ-5 מילימטר.

<gallery widths=250 heights=200>
File:Bithynia tentaculata.jpg|ביתיניה מהמין Bithynia tentaculata
File:Bithynia tentaculata 01.JPG|הקונכייה של Bithynia tentaculata
</gallery>

== לקריאה נוספת ==

* עזריה אלון (עורך), אנציקלופדיית החי והצומח של ארץ ישראל, כרך 4 - החיים במים. עמ' 284.

== קישורים חיצוניים ==

קטגוריה:טקסונים שתוארו בידי ויליאם אלפורד לייך
קטגוריה:חלזונות עילאיים
קטגוריה:בעלי חיים שתוארו ב-1818